નૂરજહાં કાઉન્સિલર પણ રહી ચૂકી છે અને છેલ્લા થોડા વર્ષોથી રાજનીતિમાં સક્રિય છે. નૂરજહાંને પાડોશીઓનું પૂરતું સમર્થન છે. પાડોશીઓનું કહેવું છે કે, નૂરજહાંનો સમય સારો હોય કે ખરાબ અમે તેની સાથે જ રહીશું. એક મીડિયા રિપોર્ટ પ્રમાણે, નૂરજહાં મહિલા સશક્તિકરણ માટે કામ કરવા માગે છે. તે પોતાના મતવિસ્તારની સમસ્યાઓ પર ધ્યાન કેંદ્રિત કરવા માગે છે. નૂરજહાંએ અપક્ષ ઉમેદવારી નોંધાવી છે. નૂરજહાં જે બેઠક પરથી લડી રહી છે ત્યાં ગત ચૂંટણીમાં પાકિસ્તાનની તહરીક-એ-ઈંસાફ પાર્ટીના શૌકત યુસુફઝઈની જીત થઈ હતી.